कॉल करने, मैसेज भेजने, वेब सीरीज देखने से ब्रेन ट्यूमर और कैंसर तक का खतरा
क्या आपको पता है कि चलती कार में बैठे यात्री के मोबाइल पर बात करने, किसी को टेक्स्ट मैसेज भेजने, ऑनलाइन मूवी देखने, सोशल मीडिया का इस्तेमाल करने पर हाई फ्रिक्वेंसी रेडिएशन का खतरा होता है।
क्या घर, क्या ऑफिस। सुबह की जॉगिंग या शाम में पार्क में वॉकिंग, मोबाइल का साथ हमेशा। कहीं ट्रैवल कर रहे तो गलती से भी मोबाइल छोड़ नहीं सकते। उसपर भी 5G की स्पीड से इंटरनेट।
यह तो सभी जानते हैं कि गाड़ी चलाते समय मोबाइल चलाने से रास्ते पर से ध्यान भटकने का अंदेशा रहता है। जरा सी चूक हुई कि दुर्घटना घटी। लेकिन क्या आपको पता है कि चलती कार में बैठकर पैसेंजर के मोबाइल पर बात करने, किसी को टेक्स्ट मैसेज भेजने, ऑनलाइन मूवी देखने, सोशल मीडिया का इस्तेमाल करने पर हाई फ्रीक्वेंसी रेडिएशन की चपेट में आने का खतरा होता है।
यानी इससे ब्रेन के टिश्यूज डैमेज हो सकते हैं, न्यूरो ट्रांसमीटर का बैलेंस बिगड़ सकता है।
इसके लक्षण तत्काल दिखते हैं नींद नहीं आना, सिर भारी रहना, झटके लगना, थकान महसूस करना। रेडिएशन के लंबे समय तक संपर्क में रहने पर ब्रेन में ट्यूमर बन सकता है, कैंसर की भी आशंका होती है।
खबर में आगे बढ़ने से पहले पोल में अपनी राय साझा करते चलें-
कॉल ड्रॉप न हो इसलिए हर सेल टॉवर से होता है कनेक्शन 
चलती कार में आपने देखा होगा कि मोबाइल पर सिग्नल की लाइनें एक-दो ही दिखती हैं। इसे देखकर हम भी कह उठते हैं कि नेटवर्क कमजोर है, फोन ही नहीं लग रहा। इसका मतलब यह है कि आपके फोन से बहुत पावरफुल रेडियो फ्रिक्वेंसी रेडिएशन निकल रहा है।
ऐसा इसलिए होता है ताकि कॉल ड्रॉप न हो। ये रेडियो फ्रीक्वेंसी चलती कार में हर गुजरते टावर से कनेक्शन बनाने लगती है। इसलिए कभी सिग्नल आता है कभी चला जाता है। यानी कभी बात होती है कभी नहीं।
अब चूंकि कार मेटल की बनी होती है इसलिए रेडिएशन इसकी दीवारों से टकराता है और इस तरह कार के अंदर छोटी सी जगह में काफी ज्यादा रेडिएशन बढ़ जाता है।
10 हजार गुना अधिक रेडिएशन 
भारत में अभी इस पर बहुत शोध नहीं हुआ है लेकिन अमेरिका के कैलिफोर्निया में चलती कार में रेडिएशन को लेकर चिंता जताई गई है। कैलिफोर्निया डिपार्टमेंट ऑफ हेल्थ की रिपोर्ट में बताया गया है कि कमजोर सिग्नल वाले एरिया में किसी सेल फोन से निकलने वाला रेडिशन हाई सिग्नल वाले एरिया से 10 हजार गुना अधिक हो सकता है। इससे अंदाजा लगा सकते हैं कि सेहत को कैसे नुकसान पहुंचता है।
चलती लिफ्ट या एयरक्राफ्ट में रेडिएशन अधिक 
हाई रेडियो फ्रिक्वेंसी जिस तरह चलती कार में होती है ठीक उसी तरह लिफ्ट में ऊपर-नीचे जाते समय भी रेडिएशन ज्यादा होता है। आपने गौर किया होगा कि हाई राइज बिल्डिंग में एलेवेटर (लिफ्ट) में प्रवेश करते ही मोबाइल के सिग्नल कमजोर हो जाते हैं, नेटवर्क का बमुश्किल एक बार दिखता है। आप फोन पर किसी से बात करते हुए लिफ्ट में आते हैं और नेटवर्क चला जाता है तो आप झल्ला उठते हैं, ओह! नेटवर्क नहीं है। लेकिन यहां भी वही चीज है वो है रेडिशन, पॉवरफुल रेडिएशन। हवाई जहाज हो या पानी का जहाज, वहां भी रेडियो फ्रिक्वेंसी की मात्रा अधिक होती है।
कार में एक यात्री फोन पर बात करे तो दूसरे भी होंगे बीमार 
यदि एक यात्री चलती कार में कार पर बात कर रहा या किसी वायरलेस डिवाइस का इस्तेमाल कर रहा तो कार में बैठे दूसरे यात्रियों के शरीर में भी रेडिएशन का प्रभाव होगा। अब GPS टेक्नोलॉजी से लैस गाड़ियां सड़कों पर दौड़ती हैं। लेकिन नेविगेशनल एप्स के इस्तेमाल से इलेक्ट्रोमैग्नेटिक फील्ड (EMF) बनती है। इससे चलती कार में जितने लोग बैठेंगे वो सभी रेडिएशन के शिकार हो सकते हैं।
लाइव स्ट्रीमिंग देख रहे तो अलर्ट हो जाएं 
आपकी पसंदीदा वेब सीरीज आई है या लाइव स्ट्रीमिंग हो रही है और आप मन बनाते हैं कि ट्रेवल करते वक्त इसे देख लेंगे तो आप बड़ी भूल कर रहे। क्योंकि ऐसा करने से रेडिएशन एक्सपोजर बढ़ जाएगा। हैवी फाइल को डाउनलोड करना सही नहीं है क्योंकि जितना अधिक डेटा तेजी से मूव होगा उतना ही रेडिएशन बढ़ेगा।
यह भी जान लें कि आपके मोबाइल पर बार-बार नोटिफिकेशन आता है, एप्स अपडेट होते हैं या मोबाइल में एप्स की भरमार तो इसका मतलब है अधिक से अधिक रेडिएशन।
ध्यान देने वाली बात है कि ऐसा तब भी होता है जब चलती कार में आपके पास मोबाइल है और आपका इंटरनेट डेटा ऑन है। आप चाहे मोबाइल इस्तेमाल करें या न करें तब भी ये ऐप्स एक्टिव रहते हैं। रिसर्च में बताया गया है कि मोबाइल को आप जितना अपने करीब रखेंगे, रेडिएशन की मात्रा भी उतनी अधिक होगी जो आपके शरीर और ब्रेन में प्रवेश करेगी।